stanford-oval/wikipedia huggingface dataset:
Norfolkin laivastotukikohta
Historia

Maa-alue ostettiin tukikohtaa varten 1,6 miljoonalla dollarilla vuonna 1915 pian maan liityttyä ensimmäiseen maailmansotaan. Kun toinen maailmansota alkoi, tukikohta aktivoitui jälleen. Uusia rakennelmia, kuten kiitoteitä rakennettiin.
Sodan jälkeen tukikohdasta tuli Yhdysvaltain Atlantin laivaston päätukikohta ja sitä käytettiin Atlantin valvomiseen avaruuskilvan ja kuulentojen aikana. 1990-luvulla kylmän sodan jälkeen tukikohdan toiminta väheni, mutta sitä päivitettiin taas terrorisminvastaisen sodan aikana.
Käännös suomeksi
Nurkse

Nurkse on seuraavien henkilöiden sukunimi:
Lauri Nurkse (s. 1978), suomalainen näyttelijä ja elokuvaohjaaja
Ragnar Nurkse (1907–1959), virolainen taloustieteilijä
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nikolai Kovaljov (miekkailija)

| Mitalit | Mitalit | Mitalit |  |
| --- | --- | --- | --- |
|  Kovaljov vuonna 2013  |  Kovaljov vuonna 2013  |  Kovaljov vuonna 2013  |  |
Maa:  Venäjä
Miesten miekkailu
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 | säilä |  |
| MM-kilpailut   | MM-kilpailut   | MM-kilpailut   |  |
|  Kultaa | Catania 2011 | säilä, joukkue |  |
|  Kultaa | Budapest 2013 | säilä, joukkue |  |
|  Kultaa | Kazan 2014 | säilä |  |
|  Hopeaa | Budapest 2013 | säilä |  |
|  Hopeaa | Moskova 2015 | säilä, joukkue |  |
|  Pronssia | Torino 2006 | säilä, joukkue |  |
| EM-kilpailut   | EM-kilpailut   | EM-kilpailut   |  |
|  Kultaa | Gent 2007 | säilä, joukkue |  |
|  Kultaa | Legnano 2012 | säilä, joukkue |  |
|  Pronssia | İzmir 2006 | säilä, joukkue |  |
|  Pronssia | Zagreb 2013 | säilä |  |
| Universiadit  | Universiadit  | Universiadit  |  |
|  Kultaa | Kazan 2013 | säilä, joukkue |  |
Nikolai Anatoljevitš Kovaljov (ven. Николай Анатольевич Ковалёв, s. 28. lokakuuta 1986 Vesjolyi) on venäläinen säilämiekkailun olympiamitalisti, maailmanmestari ja Euroopan-mestari. 177 senttimetriä pitkä ja 73 kilogrammaa painava oikeakätinen Kovaljov edustaa Pietarin Dynamoa.
Kovaljov saavutti pronssia vuoden 2012 kesäolympialaisista Lontoosta henkilökohtaisesta kilpailusta ollen myös neljäs joukkuekilpailussa. Vuoden 2008 kesäolympialaisissa hän oli niin ikään joukkuekilpailun neljäs ja henkilökohtaisen kilpailun 26:s. MM-kilpailuista Kovaljov on saavuttanut kolme kultaa, kaksi hopeaa ja yhden pronssin. Mitaleista yksi kulta ja yksi hopea ovat henkilökohtaisia. EM-kilpailuista Kovaljovilla on kaksi kultaa ja kaksi pronssia. Vuoden 2013 kesäuniversiadeista Kazanista hän voitti kultaa joukkuekilpailusta.
Kovaljov on naimisissa ja hänellä on kaksi lasta. Hänen valmentajaan toimii Vladimir Djatšenko.
Noah Kahan

| Noah Kahan |
| --- | --- |
 Kahan vuonna 2019.
Henkilötiedot
Syntynyt: 1. tammikuuta 1997 (ikä 27) Strafford, Vermont, Yhdysvallat
Muusikko
Laulukielet:  englanti
Aktiivisena:  2016-
Tyylilajit:  folk-pop
Soittimet:  kitara, banjo, mandoliini
Levy-yhtiöt:  Republic, Universal, Mercury
Aiheesta muualla
Kotisivut
  [ Muokkaa Wikidatassa ] [ ohje ]  
Noah Kahan (s. 1. tammikuuta 1997 Strafford, Vermont, Yhdysvallat) on yhdysvaltalainen laulaja-lauluntekijä. Hän tekee folk-pop musiikkia. Kahanin läpimurto single oli "Hurt Somebody", joka myi Yhdysvalloissa kultaa. Hän julkaisi ensimmäisen albuminsa Busyhead vuonna 2019. Seuraavan viiden vuoden aikana hän julkaisi levyt I Was / I Am (2021) ja Stick Season (2022). Stick Season oli Kahanin varsinainen läpimurto. Vuonna 2023 hän oli ehdolla Parhaan uuden artistin Grammy -palkinnolle.
Nuori ja ihmeellinen T. S. Spivet

| Nuori ja ihmeellinen T>  S. Spivet.The Young and Prodigious T.S. Spivet |
| --- | --- |

Ohjaaja:  Jean-Pierre Jeunet
Käsikirjoittaja:   Jean-Pierre Jeunet  Guillaume Laurant 
Perustuu:  Reif Larsenin kuvakirjaan The Selected Works of T. S. Spivet (2010)
Tuottaja:  Jean-Pierre Jeunet Suzanne Girard Frédéric Brillion Gilles Legrand
Säveltäjä:  Denis Sanacore
Kuvaaja:  Thomas Hardmeier
Leikkaaja:  Hervé Schneid
Tuotantosuunnittelija:  Aline Bonetto
Pukusuunnittelija:  Madeline Fontaine
Pääosat:   Helena Bonham Carter  Judy Davis  Callum Keith Rennie  Kyle Catlett 
Valmistustiedot
Valmistusmaa:  Ranska, Kanada
Tuotantoyhtiö:   Epithète Films  Filmarto  France 2 Cinéma  Gaumont  Orange Cinéma Séries  Tapioca Films 
Levittäjä:  Gaumont MTVA Vertigo Média
Ensi-ilta:  2013
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Nuori ja ihmeellinen T. S. Spivet (The Young and Prodigious T.S. Spivet) on Jean-Pierre Jeunet’n ohjaama ranskalais-kanadalainen englanninkielinen elokuva vuodelta 2013. Jeunet myös käsikirjoitti elokuvan yhdessä Guillaume Laurantin kanssa Reif Larsenin lastenkirjan The Selected Works of T. S. Spivet (2010) pohjalta. Kolmiulotteisena kuvattu elokuva kertoo 10-vuotiaan lapsineron matkasta Montanan maaseudulta Washingtonin Smithsonian-instituuttiin hakemaan palkintoa keksimästään ikiliikkujasta, samalla kun tuntee syyllisyyttä veljensä kuoleman aiheuttaneesta ampumavahingosta.
Vastaanotto

Jeunet’n ensimmäinen englanninkielinen ohjaus sitten vuoden 1997 elokuvan Alien – ylösnousemus sai kriitikoilta hyvin varautuneen vastaanoton. The Guardian antoi elokuvalle yhden tähden viidestä ja kiteytti sen sekoitukseksi suklaata, sitruunamehua ja valkaisuainetta. Myös IndieWiren Oliver Lyttelton ihmetteli elokuvan toisiinsa yhteensopimattomia tyyli- ja sisältövalintoja. Hän näki hyvää lähinnä poikaa esittävän Kyle Catlettin ja hänen tieteestä innostunutta äitiään esittävän Helena Bonham Carterin roolitöissä, mutta piti kokonaisuutta onttona. Roger Ebert -muistosivuston Simon Abrams näki elokuvassa paljon hyvääkin ja antoi sille kaksi ja puoli tähteä neljästä.
NHL-kausi 2015–2016

| NHL-kausi 2015–2016 |
| --- | --- |
Laji:  jääkiekko
Järjestyksessä oleva kausi:  98.
Maa:   Yhdysvallat  Kanada
Joukkueiden määrä:  30
Sarja alkoi:  7. lokakuuta 2015
Sarja päättyi:  12. kesäkuuta 2016
Runkosarjan voittaja:  Washington Capitals
Mestari:  Pittsburgh Penguins
Pistepörssin voittaja:  Patrick Kane
Runkosarjan arvokkain pelaaja:  Patrick Kane
Pudotuspelien pistepörssin voittaja:  Logan Couture
Pudotuspelien arvokkain pelaaja:  Sidney Crosby
  ← 2014–2015 :  2016–2017 → 
NHL-kausi 2015–2016 oli National Hockey Leaguen 98. kausi. Sen aikana 30 joukkuetta pelasi kukin vähintään 82 ottelua runkosarjassa. Runkosarja alkoi keskiviikkona  7. lokakuuta 2015 neljällä ottelulla ja päättyi lauantaina 9. huhtikuuta 2016, jolloin liigan kaikilla joukkueilla oli ottelu. Kaudeksi 2015–2016 palkkakatto, eli yksittäisen NHL-seuran pelaajilleen maksaman yhteispalkan yläraja, nousi 2,1 miljoonalla dollarilla 71,4 miljoonaan dollariin.
Kausi 2015–2016 oli ensimmäinen NHL-kausi, jonka aikana New York Islanders pelaa kotiottelunsa Barclays Center -hallissa Brooklynissa. Aiemmin Islandersin kotihallina oli toiminut vuodesta 1972 lähtien 43 vuoden ajan Long Islandilla sijaitseva Nassau Coliseum.
Runkosarja > Itäinen konferenssi > Atlantic-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 |  Florida Panthers  | 82 |  47  |  9  |  26  |  239  |  203  | +36 | 103 | Voitti divisioonan |
| 2 |  Tampa Bay Lightning  | 82 |  46  |  5  |  31  |  227  |  201  | +26 | 97 | Eteni pudotuspeleihin |
| 3 |  Detroit Red Wings  | 82 |  41  |  11  |  30  |  211  |  224  | -13 | 93 | Eteni pudotuspeleihin |
| 4 |  Boston Bruins  | 82 |  42  |  9  |  31  |  240  |  230  | +10 | 93 | Ei päässyt pudotuspeleihin |
| 5 |  Ottawa Senators  | 82 |  38  |  9  |  35  |  236  |  247  | -11 | 85 | Ei päässyt pudotuspeleihin |
| 6 |  Montreal Canadiens  | 82 |  38  |  6  |  38  |  221  |  236  | -15 | 82 | Ei päässyt pudotuspeleihin |
| 7 |  Buffalo Sabres  | 82 |  35  |  11  |  36  |  201  |  222  | -21 | 81 | Ei päässyt pudotuspeleihin |
| 8 |  Toronto Maple Leafs  | 82 |  29  |  11  |  42  |  198  |  246  | -48 | 69 | Ei päässyt pudotuspeleihin |
Runkosarja > Itäinen konferenssi > Metropolitan-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 |  Washington Capitals  | 82 |  56  |  8  |  18  |  252  |  193  | +59 | 120 | Voitti runkosarjan |
| 2 |  Pittsburgh Penguins  | 82 |  48  |  8  |  26  |  245  |  203  | +42 | 104 | Eteni pudotuspeleihin |
| 3 |  New York Rangers  | 82 |  46  |  9  |  27  |  236  |  217  | +19 | 101 | Eteni pudotuspeleihin |
| 4 |  New York Islanders  | 82 |  45  |  10  |  27  |  232  |  216  | +16 | 100 | Eteni pudotuspeleihin |
| 5 |  Philadelphia Flyers  | 82 |  41  |  14  |  27  |  214  |  218  | -4 | 96 | Eteni pudotuspeleihin |
| 6 |  Carolina Hurricanes  | 82 |  35  |  16  |  31  |  198  |  226  | -28 | 86 | Ei päässyt pudotuspeleihin |
| 7 |  New Jersey Devils  | 82 |  38  |  8  |  36  |  184  |  208  | -24 | 84 | Ei päässyt pudotuspeleihin |
| 8 |  Columbus Blue Jackets  | 82 |  34  |  8  |  40  |  219  |  252  | -33 | 76 | Ei päässyt pudotuspeleihin |
Runkosarja > Läntinen konferenssi > Central-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 |  Dallas Stars  | 82 |  50  |  9  |  23  |  267  |  230  | +37 | 109 | Voitti konferenssin |
| 2 |  St. Louis Blues  | 82 |  49  |  9  |  24  |  224  |  201  | +23 | 107 | Eteni pudotuspeleihin |
| 3 |  Chicago Blackhawks  | 82 |  47  |  9  |  26  |  235  |  209  | +26 | 103 | Eteni pudotuspeleihin |
| 4 |  Nashville Predators  | 82 |  41  |  14  |  27  |  228  |  215  | +13 | 96 | Eteni pudotuspeleihin |
| 5 |  Minnesota Wild  | 82 |  38  |  11  |  33  |  216  |  206  | +10 | 87 | Eteni pudotuspeleihin |
| 6 |  Colorado Avalanche  | 82 |  39  |  4  |  39  |  216  |  240  | -24 | 82 | Ei päässyt pudotuspeleihin |
| 7 |  Winnipeg Jets  | 82 |  35  |  8  |  39  |  215  |  239  | -24 | 78 | Ei päässyt pudotuspeleihin |
Runkosarja > Läntinen konferenssi > Pacific-divisioona

|  #  |  Joukkue   |  O |  V |  H ja>  |  H |  TM  |  PM  |  ME  |  P  |  Huomautukset  |
| --- | --- | --- | --- | --- | --- | --- | --- | --- | --- | --- |
| 1 |  Anaheim Ducks  | 82 |  46  |  11  |  25  |  218  |  192  | +26 | 103 | Voitti divisioonan |
| 2 |  Los Angeles Kings  | 82 |  48  |  6  |  28  |  225  |  195  | +30 | 102 | Eteni pudotuspeleihin |
| 3 |  San Jose Sharks  | 82 |  46  |  6  |  30  |  241  |  210  | +31 | 98 | Eteni pudotuspeleihin |
| 4 |  Arizona Coyotes  | 82 |  35  |  8  |  39  |  209  |  245  | -36 | 78 | Ei päässyt pudotuspeleihin |
| 5 |  Calgary Flames  | 82 |  35  |  7  |  40  |  231  |  260  | -29 | 77 | Ei päässyt pudotuspeleihin |
| 6 |  Vancouver Canucks  | 82 |  31  |  13  |  38  |  191  |  243  | -52 | 75 | Ei päässyt pudotuspeleihin |
| 7 |  Edmonton Oilers  | 82 |  31  |  8  |  43  |  203  |  245  | -42 | 70 | Ei päässyt pudotuspeleihin |
Runkosarja > Pelaajatilastot > Tilastojen kärjessä

| 0 | 1 | 2 | 3 |
| --- | --- | --- | --- |

| Tilasto | Nimi | Seura | Tulos |
| Maalit |  Aleksandr Ovetškin | Washington Capitals | 50 |
| Maalisyötöt |  Erik Karlsson | Ottawa Senators | 66 |
| Tehopisteet |  Patrick Kane | Chicago Blackhawks | 106 |
| Tehopisteet (puolustaja) |  Erik Karlsson | Ottawa Senators | 82 |
| Tehopisteet (tulokas) |  Artemi Panarin | Chicago Blackhawks | 77 |
| Ylivoimamaalit |  Aleksandr Ovetškin | Washington Capitals | 19 |
| Voittomaalit |  Joe Pavelski | San Jose Sharks | 11 |
| Paras teholukema |  Tyler Toffoli | Los Angeles Kings | + 35 |
| Huonoin teholukema |  Mikkel Bødker | Arizona Coyotes / Colorado Avalanche | – 33 |
| Rangaistus- minuutit |  Derek Dorsett | Vancouver Canucks | 177min |
| Peliaika (maalivahti) |  Jonathan Quick | Los Angeles Kings | 4 043 |
| Voitot (maalivahti) |  Braden Holtby | Washington Capitals | 48 |
| Nollapelit (maalivahti) |  Corey Crawford | Chicago Blackhawks | 7 |
| Torjuntaprosentti (maalivahti) |  Brian Elliott | St. Louis Blues | 93,0 % |
| Päästettyjen keskiarvo (maalivahti) |  Ben Bishop | Tampa Bay Lightning | 2,06 |
Runkosarja > Pelaajatilastot > Runkosarjan pistepörssi

Lyhenteiden selitys: O = pelatut ottelut, M = maalit, S = syötöt, Pist. = pisteet, ± = plus-miinus, RM = rangaistusminuutit
| Pelaaja | Joukkue | O | M | S | Pist>  | ± | RM |
| --- | --- | --- | --- | --- | --- | --- | --- |
|  Kane, PatrickPatrick Kane | Chicago Blackhawks | 82 | 46 | 60 | 106 | +17 | 30 |
|  Benn, JamieJamie Benn | Dallas Stars | 82 | 41 | 48 | 89 | +7 | 64 |
|  Crosby, SidneySidney Crosby | Pittsburgh Penguins | 80 | 36 | 49 | 85 | +19 | 42 |
|  Thornton, JoeJoe Thornton | San Jose Sharks | 82 | 19 | 63 | 82 | +25 | 54 |
|  Karlsson, ErikErik Karlsson | Ottawa Senators | 82 | 16 | 66 | 82 | -2 | 50 |
|  Pavelski, JoeJoe Pavelski | San Jose Sharks | 82 | 38 | 40 | 78 | +25 | 30 |
|  Gaudreau, JohnnyJohnny Gaudreau | Calgary Flames | 79 | 30 | 48 | 78 | +4 | 20 |
|  Wheeler, BlakeBlake Wheeler | Winnipeg Jets | 82 | 26 | 52 | 78 | +8 | 49 |
|  Panarin, ArtemiArtemi Panarin | Chicago Blackhawks | 80 | 30 | 47 | 77 | +8 | 32 |
|  Kuznetsov, JevgeniJevgeni Kuznetsov | Washington Capitals | 82 | 20 | 57 | 77 | +27 | 32 |
O naui gwisinnim

| O naui gwisinnim> 오 나의 귀신님 |
| --- | --- |
Tyyli:  draama
Kestoaika:  60 min
Pääosissa:   Jo Jung-suk  Park Bo-young  Kim Seul-gie 
Alkuperämaa:   Korean tasavalta
Alkuperäiskieli:  korea
Verkko:   tvN
Esitetty:  3. heinäkuuta 2015 – 22. elokuuta 2015
Jaksoja:  16
Aiheesta muualla
Virallinen sivusto
IMDb
O naui gwisinnim (kor. 오 나의 귀신님, engl. Oh My Ghost) on televisioyhtiö tvN:n esittämä eteläkorealainen TV-sarja. Sen päärooleissa ovat Jo Jung-suk, Park Bo-young ja Kim Seul-gie.
Aiheesta muualla

Viralliset kotisivut (Arkistoitu – Internet Archive)
Nokian kihlakunta

Nokian kihlakunta muodostettiin vuoden 1996 kihlakuntauudistuksessa, ja se toimi vuoden 2007 loppuun. Kihlakuntaan kuuluivat Lempäälä, Mouhijärvi, Nokia, Pirkkala, Vesilahti ja Ylöjärvi. Kihlakunta sijaitsi aluksi Hämeen läänissä ja vuoden 1997 lääniuudistuksen jälkeen Länsi-Suomen läänissä.
Nurkkilanpyöli

Nurkkilanpyöli (ruots. Nurkkilaböle) on kylä Salossa, entisen Halikon kunnan alueella Vaskiolla. Se sijaitsee Kuusjoen varrella Mustakrotin, Kukkulamäen ja Kuusjoen rajaamalla alueella siinä kohdassa, missä silta ylittää Kuusjoen.
Nurkkilanpyöli on asutettu myöhään. Uuden ajan alussa siellä ei ollut minkäänlaista asutusta. Nurkkilanpyölin syrjäalue on kuulunut Erik Flemingille 1500-luvulla, mistä se on myöhemmin siirtynyt Wiurilan kartanon omistukseen. Vuoden 1784 kartassa kylässä on ollut yksi talo, muttei mitään viljelystä. 1800-luvulle tultaessa myös Nurkkilanpyölissä alettiin viljellä maata. Syrjäiseen kylään kulki tie Vaskion Lempilän kautta. Kylän ainoat tilat Nurkkila ja Palttala itsenäistyivät Wiurilasta 1911 ja Nurkkilasta muodostettiin kyläalueen kantatila. Kuusjoen ylittävä silta ja rakennettu tie yhdisti Nurkkilanpyölin Latalaan ja Salaisiin vuonna 1937.
Nurkkilanpyöli sijaitsee metsien peittämien Ketomäen ja Kukkulamäen välisessä laaksossa, joka laskeutuu syväuomaiseen Kuusjokeen. Laakso on kyynnetty pelloiksi ja joen reunat ovat niittyä. Kylän eteläosassa virtaa Mustakrotti-niminen puro. Nurkkilanpyölin vieressä sijaitsee Yttelän kylään kuuluva Sampaan alue, jonka asutus on varsin lähellä Nurkkilaa.
Olavi Saikku

Aulis Olavi Saikku (21. maaliskuuta 1909 Sääksmäki – 14. heinäkuuta 2003) oli suomalainen diplomaatti ja ulkoasiainministeriön virkamies. Hän oli koulutukseltaan filosofian maisteri.
Saikku oli ulkoasiainministeriön palveluksessa vuodesta 1934. Hän oli avustaja Riiassa 1934–1935, Oslossa 1936–1938, Roomassa 1938–1939, ulkoasiainministeriön avustaja 1939, avustaja ja konsuli Roomassa 1940–1943, ulkoasiainministeriön jaostosihteeri 1943–1944, kaupallinen edustaja Tukholmassa 1944–1945, ulkoasiainministeriön jaostosihteeri ja jaostopäällikkö 1945–1946, lähetystösihteeri Kööpenhaminassa 1947–1950, lähetystöneuvos ja va. asiainhoitaja Méxicossa 1950–1955, ulkoasiainministeriön jaostopäällikkö 1955–1956, Transaco oy:n vientiosaston päällikkö 1956–1958, ulkoasiainministeriön jaostosihteeri ja jaostopäällikkö 1959–1963, lähetystöneuvos Lontoossa 1964–1966, suurlähettiläs Lagosissa 1966–1969, samalla Yaoundéssa, Abidjanissa ja Dakarissa 1967–1969, suurlähettiläs Algerissa 1969–1972, samalla Tunisissa ja Tripolissa 1969–1972, ulkoasiainministeriön neuvotteleva virkamies (ulkoasiainneuvos) 1972–1974.
Olavin Saikun vanhemmat olivat kouluneuvos Rufus Saikku ja koulunjohtaja, päätoimittaja Hanna Saikku.  Metsäneuvos Tapio Saikku ja kansanedustaja Tuomas Saikku olivat hänen veljiään.
Olivia Kåhre

Olivia Kåhre (s. 1999) on suomalainen jalkapalloilija. Hän on pelannut helsinkiläisen Pallokerho-35:n joukkueessa Ykkösessä kausina 2018–2019 ja Kansallisessa liigassa kaudesta 2020 alkaen. Hän pelasi ensimmäisellä liigakaudellaan 16 ottelua. Kaudella 2021 hän pelasi 23 liigaottelua ja teki niissä neljä maalia.
Nokian kartanokappeli

| Nokian kartanokappeli |
| --- | --- |
Sijainti:  Nokian kartano, Nokia
Koordinaatit:  61.471389°N, 23.510944°E
Seurakunta:  Nokian seurakunta
Rakentamisvuosi:  1505–1529
Materiaali:  harmaakivi
Poistui käytöstä:  –1769
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nokian kartanokappeli oli Nokian kartanon alueella sijainnut keskiaikainen kivikappeli, joka rakennettiin todennäköisesti vuosien 1505 ja 1529 välissä. Se purettiin ennen vuotta 1769, koska kappelia ei ole enää kyseisen vuoden isojakokartassa.
Nokian kartanokappelista on jäljellä kiviperustus, joita on tutkittu muun muassa vuosien 2004–2005 kaivauksissa. Perustuksen ulkomitat ovat 8,4 m × 6,3 m. Lisäksi raunioiden yhteydessä on pystyyn nostettu ns. Nokiankivi, joka on osittain tuhoutunut keskiaikainen hautalaaka. 2000-luvun kaivauksissa kirkon perustusten alta löytyi varhaiskeskiaikaisen, palaneen hirsitalon jäännöksiä. Vaikka paikalla on ajateltu olleen hirsikirkko jo ennen kartanokappelin rakentamista, on löydetty rakennusjäänne ilmeisesti ollut asuintalo, koska siitä löytyi myös kuoppaliesi.
Näkymättömyys

"Näkymätön mies lepuuttaa jalkojaan". Populaarikulttuurissa suosittu aihe.
Näkymättömyys on esineen ominaisuus, joka estää sen erottumisen taustasta. Yleensä näkymättömyydellä tarkoitetaan näönvaraisten havaintojen mahdottomuutta.
Fiktiossa näkymättömyys on suosittu aihe, tunnettuina esimerkkeinä H. G. Wellsin Näkymätön mies ja Harry Potterin näkymättömyysviitta.
Sotilasteknologia

Varsinkin sotilasteknologiassa tarkastellaan näkyvyyttä muillakin aallonpituuksilla kuin näkyvällä valolla, esimerkiksi näkyvyyttä tutkassa. Sotilaskirjallisuuden laajempi määritelmä näkymättömyydelle kuuluu: ”Kohde on näkymätön silloin, kun sen sensorissa aiheuttama signaali eli heräte on sama kuin taustan aiheuttama signaali eli taustaheräte kaikilla tiedusteltavilla spektrikaistoilla.”
Sotilaskäytössä näkymättömyyteen pyritään stealth- eli häivetekniikoilla, kuten naamioinnilla tai muuttamalla pinnan ominaisuuksia niin että tutka-aallot siroavat niistä halutulla tavalla. Absorptiomateriaaleilla muutetaan saapuva tutkapulssi lämmöksi, jolloin takaisinsiroava teho pienenee, kun taas pinnan muotoilulla pyritään pienentämään tutkakaikupintaa, jolloin näkymättömästä esineestä siroava teho ei osu tutkan vastaanottoantenniin.
Aiheesta muualla

Kuvia tai muita tiedostoja aiheesta Näkymättömyys Wikimedia Commonsissa
Nikolai Kovaljov

Nikolai Kovaljov
Nikolai Dmitrijevitš Kovaljov (ven. Николай Дмитриевич Ковалёв, 6. elokuuta 1949 Moskova – 5. huhtikuuta 2019 Moskova) oli venäläinen armeijakenraali ja Venäjän valtakunnanduuman jäsen, joka oli Boris Jeltsinin presidenttikaudella vuosina 1996–1998 FSB:n johtaja ennen Vladimir Putinia.
Kovaljov johti vuodesta 2004 duuman veteraanien asioiden komiteaa (valiokuntaa).
Kovaljov toimi Pronssisoturikiistan vuoksi Virossa vierailleen duuman valtuuskunnan puheenjohtajana 30. huhtikuuta 2007 – 1. toukokuuta 2007. Ennen valtuuskunnan matkaa hän totesi lentokentällä, että Viron hallituksen on erottava. Tallinnassa valtuuskunta lievensi kannanottoja, ja Nikolai Kovaljov väitti Viron hallituksen erovaatimuksen olleen edustaja Leonid Slutskinin yksittäinen kannanotto.
Aiheesta muualla

FSB: historia
Kovaljovin lyhyt elämäkerta (Vanhentunut linkki) Fsb.ru  (Arkisto: Archive.is) (venäjäksi)
Venäjän duuma, edustajat Duma (venäjäksi) [vanhentunut linkki] (ei löytynyt arkistoista)
Olavi Saarinen

Olavi Saarinen
Olavi Johannes Saarinen (18. lokakuuta 1923 Dragsfjärd – 30. marraskuuta 1979 Helsinki) oli suomalainen ministeri, kansanedustaja, SAK:n pääsihteeri, Työväen Urheiluliiton puheenjohtaja 1967–1971 ja TPSL:n puoluesihteeri.
Olavi Saarinen oli huomattavimpia 1950-luvun lopulla muodostuneen sosiaalidemokraattisen opposition ammattiyhdistysjohtajia ja poliittisia vaikuttajia. Hän toimi sosiaaliministerinä Ahti Karjalaisen I hallituksessa vuosina 1962–1963. Lisäksi hän edusti Työväen ja Pienviljelijäin Sosialidemokraattista Liittoa eduskunnassa vuosina 1966–1970. Hän myös toimi presidentin valitsijamiehenä vuoden 1968 vaalissa.
Olavi Saarinen oli SAK:n pääsihteeri vuosina 1960–1966 ja kansainvälinen sihteeri vuosina 1966–1969. TPSL:n puoluesihteerinä Saarinen toimi vuodet 1969–1973. Saarinen oli myös varapuheenjohtajana Suomen Rauhanpuolustajissa ja Suomi–Neuvostoliitto-Seurassa.
Nina Hruštšova

Nina Kuharsuk (Hruštšova) vuonna 1924.
Nina Petrovna Hruštšova, o.s. Kuharsuk (ukr. Ні́на Петрі́вна Хрущо́ва, ven. Ни́на Петро́вна Хрущёва; 14. huhtikuuta 1900 – 13. elokuuta 1984) oli Neuvostoliiton johtajan Nikita Hruštšovin toinen puoliso. Kuitenkin he avioituivat virallisesti vasta Nikitan erottua tehtävistään.
Elämäkerta

Nina Kuharsuk syntyi ukrainalaiseen perheeseen Vaslivin kylässä, joka oli tuolloin osa Venäjän keisarikuntaa. Hänen vanhempansa olivat talonpoikia. Käytyään kylänsä kansakoulua kolmen vuoden ajan hän aloitti opintonsa vuonna 1912 Lublinissä ja sittemmin Odessassa, jossa hän opiskeli vuoteen 1919 saakka. Tämän jälkeen hän toimi sihteerinä.
Vuoden 1920 alussa hän liittyi bolševikkeihin ja toimi sitten agitaattorina Puolan rintamalla.
Elämäkerta > Ura

Vielä samana vuonna eli 1920 hän lähti opiskelemaan Moskovaan. Vuonna 1921 hänestä tuli opettaja Itä-Ukrainassa sijaitsevan Bah’mutin kaupungin kommunistisen puolueen kouluun. Siellä hän sairastui pilkkukuumeeseen, mutta toivuttuaan sairaudesta hän siirtyi vastaavaan tehtävään Donetskiin. Donetskissa hän vuonna 1922 tapasi Nikita Hruštšovin, jonka kanssa hän tuli viettämään koko loppuelämänsä.
Nina Kuharsuk aloitti vuonna 1926 Moskovassa kansantalouden opinnot ja meni sen jälkeen Kiovaan opettajaksi. Kiovan aikana hän synnytti ensimmäisen lapsensa Radan. Hän otti myös huolehdittavakseen kaksi Nikitan aiemmasta avioliitosta syntynyttä lasta.
Elämäkerta > Nikita Hruštšov

Kun Nikita Hruštšov lähetettiin vuonna 1939 Moskovaan, Nina Kuharsuk seurasi miestään kaupunkiin. Hän asui siellä miehensä vanhempien luona ja työskenteli politrukkina eli puolueen työntekijänä lampputehtaassa.
Kun Nikita Hruštšov nimitettiin vuonna 1938 Ukrainan kommunistisen puolueen ensimmäiseksi sihteeriksi, niin koko perhe palasi Kiovaan. Kuitenkin vain kolme vuotta myöhemmin perhe joutui lähtemään evakkoon. Evakkomatka suuntautui Volgajoen rannalla sijaitsevaan Samaran kaupunkiin. Syynä evakkoretkeen oli saksalaisten hyökkäys Neuvostoliittoon.
Kun Hruštšovista tuli Neuvostoliiton kommunistisen puolueen ensimmäinen sihteeri vuonna 1953 ja siten maan todellinen johtaja, Nina Kuharsukista tuli maan ensimmäinen nainen, joskaan sellaista asemaa Neuvostoliiton hierarkiassa ei tunnustettu. Kuitenkin hän toimi eri tavoin kuin Neuvostoliiton johtajien aiemmat puolisot ja osallistui muun muassa miehensä ulkomaanmatkoihin ja muihin virallisiin tehtäviin.
Hruštšova oli varsin edustuskykyinen ja muun muassa puhui useita kieliä, tietysti ukrainaa ja venäjää, mutta myös puolaa, englantia ja ranskaa. Hän oli opiskellut vieraita kieliä tunnetussa Kommunistisen puolueen koulussa.